recursal/SuperWikiNEXT-32B huggingface dataset:
Nádvorie jazdiarne
**Jazdiareň Pražského hradu** alebo **Hradná jazdiareň** je veľká baroková stavba v širšom areáli Pražského hradu pri ceste k Prašnému mostu oproti vchodu do Kráľovskej záhrady nad Jeleňou priekopou. Stavba pochádza z roku 1694, kedy nahradila pôvodnú staršiu menšiu jazdiareň z roku 1572.

Dejiny
------

Stavba bola vybudovaná na pokyn cisára Leopolda I. projektantom stavby bol pražský architekt Jean-Baptiste Mathey, staviteľom Marco Canevalle. Budova bola určená pre jazdecký výcvik a jazdecké zábavy šľachtického panstva, čo pripomínajú dve plastiky v jej priečelí. Oproti pôvodnému stavu dnes na priečelnej fasáde chýba cisárska ríšska orlica, ktorá bola odstránená počas jednej z rekonštrukcií objektu.

V roku1760 jazdiareň vyhorela a musela prejsť prvou rekonštrukciou, kedy dostala nový strop, ktorý sa dochoval do dnešných dní.

V neskorších dobách, kedy jazdiareň prestala slúžiť svojmu účelu, bola využívaná ako sklad. V súčasnosti sa tu nachádza významná pražská výstavna sie v ktorej sú pravidelne poriadané výstavy najvýznačnejších umelcov.

K jazdiarni patrí aj hospodársky dvor so stajňami pre kone a s pôvodnou Rudolfovou bažantnicou, založenou pred rokom 1600. Ide o relatívne mohutnú 92 metrov dlhú a 40 metrov širokú budovu s pôdorysom v tvare pravidelného obdĺžnika so široko klenutou drevenou valbovou strechou s malými kruhovými oknami.

Literatúra
----------

* Jaroslava Staňková, Jiří Štursa, Svatopluk Voděra: *Pražská architektura, významné stavby jedenácti století*, Praha, 1991, ISBN 80-900209-6-8

Pozri aj
--------

* Zoznam pražských pamiatok
* Zoznam národných kultúrnych pamiatok Českej republiky

Iné projekty
------------

Commons
* Spolupracuj na Commons Commons ponúka multimediálne súbory na tému **Jazdiareň Pražského hradu**

Zdroj
-----

*Tento článok je čiastočný alebo úplný preklad článku Jízdárna Pražského hradu na českej Wikipédii.*
**Čchü Jün-sia** (po čínsky: prepisom pchin-jin Qǔ Yúnxiá, znakmi zjednodušenými 曲云霞, tradičnými 曲雲霞; \*25. decembra 1972) je bývalá čínska atlétka, bežkyňa, ktorá sa venovala stredným tratiam.

Je majsterkou sveta z roku 1993 a bronzovou olympijskou medailistkou z Barcelony 1992. V roku 1990 sa stala v bulharskom Plovdive juniorskou majsterkou sveta v behu na 1500 metrov. V súčasnosti je stále svetovou rekordérkou na trati 1500 metrov s časom 3:50,46 min. ktorý zabehla v Pekingu dňa 11. septembra 1993. Skvelý osobný rekord má aj na dvojnásobnej trati (8:12,18 min. čo je druhý najlepší výkon v dejinách). Hoci sa u nej nikdy žiaden doping nepreukázal, je rovnako ako jej tréningová kolegyňa Wang Ťün-sia (svetová rekordérka na tratiach 3000 a 10 000 metrov) podozrivá z užívania dopingových podporných prostriedkov (ich trénerom bol kontroverzný Ma Ťün-žen, v roku 2000 bolo na doping pozitívne testovaných 6 jeho zverenkýň).

Osobné rekordy
--------------

* 800 m – **1:56,24** – 9. septembra 1993, Peking
* 1500 m - **3:50,46** - 11. septembra 1993, Peking (**SR**)
* 3000 m – **8:12,18** – 13. septembra 1993, Peking
* Maratón – **2.24:32** – 4. apríl 1993, Tchien-ťin

Referencie
----------

1. ↑
**Mace Windu** (72 BBY - 19 BBY) je fiktívna postava zo sveta Star Wars a predstavený rádu Jedi. Je najväčším poradcom Yody. Vďaka tomu aj môže nosiť svetelný meč s fialovou čepeľou (aký máva väčšina predstavených rádu). Sídli na Coruscante, ale len málokedy odtiaľ odchádza do akcie. Je zrejme najlepším súčasným rytierom Jedi a ovláda starobylú jedijsko-sithskú techniku Vaapad.

Mace Windu bol už od Epizódy I. podozrievavý k Anakinovi Skywalkerovi, v ktorom cítil veľkú Silu. Nakoniec, keď sa vydal zatknúť Dartha Sidiousa, Anakin ho zradil a odsekol mu ruku. Darth Sidious ho následne silou blesku zhodil z okna.

Výskyt
------

*Epizóda I.* – Mace Windu tu iba zasadá v rade Jedi a rieši problém okolo Anakina Skywalkera.

*Epizóda II.* – Windu sa vydáva na pomoc zajatému Obi - wan Kenobimu na planéte Geonosis. Podarí sa mu odseknúť hlavu námezdnému lovcovi menom Jango Fett. Následne sa aktívne zapojí do bitky proti bojovým droidom Obchodnej federácie. 

*Epizóda III.* – Windu prestáva dôverovať Anakinovi a kancelárovi Palpatinovi. Najskôr ale poverí Anakina, aby kancelára špehoval. Ten mu skoro donesie, že Palpatine je v skutočnosti Darth Sidious, temný lord zo Sithu, a tak sa ho vypraví s trojicou Jediov ho zatknúť. Vo vzájomnom súboji Windu zvíťazí, avšak Anakin mu v situácii, keď sa Windu chystá Sidiousa zabiť, odsekne ruku a tým dopomôže Sidiousovi k víťazstvu.

*Epizóda IX.*- je jeden s mŕtvych Jediov, ktorý prehovára k Rey a pomôže jej spoločne s ostatnými mŕtvymi Jedimi poraziť Palpatina.

*Štepný bod* – Mace Windu vysiela svoju padawanku Depu Billabu na planétu Haruun Kal, aby vycvičila miestnych obyvateľov k boju proti separatistom. Depa však záhadne zmizne a jediný, kto ju dokáže nájsť, je práve Mace Windu…
**Naprej** (19. október 1868 – 1874) bol spolok slovenských študentov, ktorí študovali na bratislavskej právnickej akadémii. Jeho cieľom bolo aktivizovať národné uvedomenie. 

Jeho členovia sa schádzali každý týždeň na schôdzach, kde sa prednášalo, recitovalo či čítalo z poézie a prózy. Tu zverejnilo svoje prvé literárne pokusy viacero z budúcich významných slovenských básnikov a prozaikov, no prednášali sa i diela od Jána Kollára či Andreja Sládkoviča. 

Okrem literárnej a čitateľskej činnosti tiež organizovali výlety na Devín, oslavy pamätných dní (Žiadosť slovenského národa, Memorandum a i.), ktoré sa viazali k slovenskému národu.

Vo svojom najlepšom období mal tento spolok 22 členov, vydával rukopisný časopis s mesačnou periodicitou *Naprej* (ktorý sa nezachoval) a tiež mal vlastnú knižnicu a spevokol. Medzi jeho členov patril napr. Svetozár Hurban-Vajanský, ktorý bol tiež jeho predsedom, Cyril Hodža, František Veselovský a ďalší. Morálnu podporu im poskytovali Jozef Miloslav Hurban, M. Mudroň či V. Kutlík.

Tento spolok úzko spolupracoval so srbskými študentmi združenými okolo spolku *Sloboda* a *Tatranom* vo Viedni. Zanikol v školskom roku 1873/1874.
Rodový erb
**Viera Markovičová-Záturecká** - "Zathureczky de Zaturcsa" (\* 26. február 1910, Trnava - † 1. august 1953, Bratislava, pochov.: Banská Bystrica-Kremnička) bola spisovateľka.

Rodina
------

* otec Ján Záturecký
* matka Viera rod. Dulová
* manžel Karol Markovič

Životopis
---------

V roku 1920-1925 študovala na gymnáziu v Trnave, v Bratislave absolvovala Filozof. fak. UK. Po vydaji sa venovala rodine, žila v Banskej Bystrici. Spolu s manželom sa zapojila do príprav a priebehu SNP. Literárnou tvorbou sa zaoberala od detstva, debutovala už v roku 1926 poviedkou Trik v časopise Živena. Jej rozsahom neveľké, ale žánrovo bohaté dielo obsahuje poéziu, prózu, divadelné a rozhlasové hry, pokus o operné libreto (Hajnikova žena roku1941), preklady, literárnovedné 
štúdie, fejtóny, reportáže, úvahy a rozprávkovú tvorbu pre deti. Ochotnícke divadlo v Banskej Bystrici uviedlo v roku 1941 jej hru Poklady noci svätojánskej, v roku 1942 hru Ničomník. Vo verejnom živote sa aktivizovala v ženskom a mierovom hnutí. Podpredsedníčka Čs. výboru na ochranu detí.

Dielo
-----

* Skrytí hrdinovia, Bratislava roku 1952
* Za frontom, Martin roku 1948
* Tretí medzi nami, Martin roku 1947
* Rozprávky z ríše kráľa hôr, Liptovský Mikuláš roku 1947
* Dúhové rozprávky, Bratislava roku 1963

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * abART: 169091
* ISNI: 0000 0000 5836 2531
* NK ČR: ola2002151946
* SNK: 169116
* VIAF: 84964283
**Grafológia** je forma psychologickej diagnostiky. Zaoberá sa rukopisom, jeho vzťahom k osobnosti. Je to jedna z projektívnych metód psychológie, pomocou ktorej sa diagnostikuje osobnosť. Je založená na výrazoch a symboloch.

Metodika
--------

Od prevzatia rukopisu až k samotnému vyhodnoteniu písma je dlhá cesta. Je potrebné zistiť mnoho príznakov, ktoré sa nedajú hodnotiť samostatne, ale len vo vzájomnej kombinácii (veľkosť, sklon, ubiehavosť, šírka, viazanie, spojitosť, ostrosť…). Pisateľa grafológ priradí k typu osobnosti (Kretschmer, Jung…) a nakoniec vyhotoví celkový rozbor osobnosti.
Pri zisťovaní príznakov ide o rozpoznanie odchýlok v písme od zaužívaného štandardu, ktorý sa učí na základných školách v prvom ročníku. Keďže má každá krajina iný štandard písaného písma, treba brať túto skutočnosť vždy do úvahy a spýtať sa pisateľa, v ktorej krajine sa učil písať. Je dôležité si zistiť aj vek probanta, pretože sa abeceda v rámci jednej krajiny menila v priebehu rokov. 
Grafológ by mal mať aj poznatky zo psychológie (minimálne z typológie), aby mohol čo najobjektívnejšie posúdiť pisateľovu osobnosť a zaradiť ju k jednotlivým osobnostným typom.

Rozbor
------

Aby sa mohol vykonať grafologický rozbor, je potrebné probantom zapísať aspoň 1,5 nelinajkovej A4 strany jeho neštylizovaným, nenúteným, čo najprirodzenejším písmom v polohe, na ktorú je pisateľ zvyknutý. Ako podložka by mal stačiť jeden takisto nelinajkový papier. Grafólóg sa potom zameria na rôzne faktory písma, pozrie sa ale aj na rozvrhnutie písma na papieri.
Je potrebné poznať pisateľov vek, pohlavie, jeho národnosť, vzdelanie a povolanie, lebo tieto skutočnosti sa z písma nedajú určiť, ďalej je potrebné poznať či je pravák alebo ľavák, resp. či nemal nejaké zranenie ruky, ktoré môže mať vplyv na rukopis.

Využitie
--------

Grafológia sa môže využiť u:

* psychológov pri diagnostike
* personálnych pracovníkov pri výbere zamestnancov
* pedagógov
* psychoterapeutov
* a v rôznych poradniach.

Iné projekty
------------

CommonsWikislovník
* Spolupracuj na Commons Commons ponúka multimediálne súbory na tému **Grafológia (povaha človeka)**
* Spolupracuj na Wikislovníku Wikislovník ponúka heslo ****Grafológia (povaha človeka)****

Externé odkazy
--------------

* Slovenská grafologická spoločnosť
Grafický procesor GeForce 6600GT (NV43)
**Grafický procesor** (angl. graphics processing unit, skrátene *GPU* alebo novšie aj *visual processing unit*, skrátene *VPU*) je procesor slúžiaci na výpočet grafických informácií pre zobrazenie údajov z počítača (alebo iného zariadenia spracúvajúceho digitálne dáta) na viditeľný grafický obraz zobraziteľný na monitore. Prevádza digitálne dáta do formy zobraziteľnej pomocou obrazových pixelov. Nachádza sa buď na grafickej karte alebo ako samostatný čip na matičnej doske počítača (vtedy hovoríme o integrovanej grafickej karte). 

Úlohou grafického procesora nie je len jednoduché zobrazenie dát, ale aj prepočty virtuálnych trojrozmerných obrazových scén v reálnom čase. Vtedy hovoríme o 3D akcelerátoroch.

GPU vykonáva všetky grafické inštrukcie čím šetrí strojový čas mikroprocesora počítača, a zrýchľuje dostupnosť údajov. Tieto nemusia pri spracovaní v CPU putovať prostredníctvom zbernice do operačnej pamäte a odtiaľ do grafickej karty. V praxi to znamená že v keď sa v programe vyskytne inštrukcia pre spracovanie obrazu, tú nevykoná CPU, ale GPU.

GPU je skutočným procesorom s klasickou architektúrou disponujúcou výkonovými jednotkami (jednotka transformácii, osvetlenia, nastavenia a renderovania). Hlavnou činnosťou moderného GPU je rendering, čiže vizualizácia, tvorba reálneho obrazu na základe počítačového modelu so zohľadnením charakteristík scény a jej okolia. Model (zobrazovaný objekt) je charakterizovaný sieťou alebo drôtovou konštrukciou a je mu priradený definovaný povrch a vzťah k dopadajúcemu svetlu. Scénu charakterizuje umiestnenie svetiel a kamery, okolie farba resp. obraz v pozadí, hmla, vodné a svetelné efekty. Program na základe matematických algoritmov skonštruuje bitmapový obrázok simulujúci resp. napodobujúci reálnu scenériu. GPU potrebuje nielen dostatočne širokú zbernicu, ale aj podporu rýchlej pamäte umožňujúcej zápis a čítanie údajov. 

Známi výrobcovia AMD (od konca 2010, kedy bola ATI oficiálne zrušená), NVidia, 3DLabs.

Iné projekty
------------

Commons
* Spolupracuj na Commons Commons ponúka multimediálne súbory na tému **Grafický procesor**
Titulný list denníka Slovenská krajina, ktorý vychádzal na Slovensku v 30. rokoch 20. storočia.
**Slovenská krajina** bol denník, ktorý vychádzal na Slovensku v 30. rokoch 20. storočia.

Denník bol Orgánom Čs. strany soc. regionálneho charakteru. Vychádzal v Žiline denne okrem pondelka. Mal nedeľňajšiu literárnu prílohu *Nedeľa* a prílohu pre deti *Nedeľa deťom*.

Zodpovední redaktori boli Ján Grünwald a Bohumír Šimek. Majiteľom a vydavateľom bol Ján Grünwald, neskôr Vydavateľstvo Slovenskej krajiny. Denník sa tlačil v Žiline a v Košiciach.

Periodicita
-----------

* 1929 - roč. I. - 281 čísiel - po 4-12 strán
* 1930 - roč. II. - 297 čísiel - po 4-16 strán
* 1931 - roč. III. - 298 čísiel - po 4-16 strán
* 1932 - roč. IV. - 301 čísiel - po 4-16 strán
* 1933 - roč. V. - 129 čísiel - po 4-12 strán

Noviny v elektronickej podobe
-----------------------------

* *Slovenská krajina* - dostupné v Digitálnej knižnici UKB

Zdroj
-----

* SLOVENSKÁ KRAJINA. In: *Bibliografia slovenských a inorečových novín a časopisov z rokov 1919 - 1938*. Zost. Kipsová et al. Martin : Matica slovenská, 1968. 1074 s.
**Viennský koncil** bol 15. všeobecný koncil, ktorý sa konal od 16. októbra 1311 do 6. mája 1312 vo francúzskom meste Vienne. Zvolal ho pápež Klement V.

Koncil vyhlásil, že sa nepodarilo dokázať, že by sa, už od roku 1307 neustále upodozrievaný, Rád templárov dopustil herézy a blasfémie. Napriek tomu sa však koncil rozhodol Rád templárov zrušiť kvôli jeho už aj tak zlej povesti, v snahe zabrániť ďalším škodám na mene cirkvi. Pápež Klement V. následne bulou *Ad providam* preniesol majetok templárov na Rád johanitov.

Na žiadosť rýnskych prelátov koncil vo všeobecnosti zakázal ďalšiu činnosť potulným členom laického náboženského hnutia bekýň a beghardov (porov. aj bula *Cum de quibusdam*). Zároveň bolo ostatným (usadlým) členom hnutia bekýň a beghardov odňaté právo kázať a spovedať; tiež už viac nesmeli vyvíjať akúkoľvek pastoračnú činnosť zameranú na ženy. V bule *Ad nostrum quia* koncil odsúdil tzv. antinomickú a autoteistickú herézu, sčasti na základe toho, ako ju identifikoval v diele bekyne Margaréty Porete *Spiegel der einfachen Seele* (Zrkadlo jednoduchej duše). Pre celé 14. storočie sa táto bula stala podnetom k prenasledovaniu hnutia *Bratov a sestier slobodného ducha*.

Viennský koncil znovu potvrdil bulu pápeža Bonifáca VIII. *Super cathedram,* v ktorej sa o. i. hovorí, že žobravé rády musia štvrtinu zo svojich príjmov (aj z dedičstva) odovzdať cirkvi. Schválilo sa i nariadenie, že na univerzitách v Oxforde, Paríži, Bologni a Salamanke sa majú zriadiť katedry hebrejského, arabského a aramejského jazyka.

Literatúra
----------

* BARBER, Malcolm Charles. Art. *Vienne, Konzil von*. In: *Theologische Realenzyklopädie 35*. 2003. S. 76 – 79.
* BALLWEG, Jan. *Konziliare oder päpstliche Ordensreform. Benedikt XII. und die Reformdiskussion im frühen 14. Jahrhundert*. Spätmittelalter und Reformation N.R. 17. Tübingen: Mohr Siebeck, 2001. ISBN 3-16-147413-9.
* MÜLLER, Ewald. *Das Konzil von Vienne 1311 – 1312. Seine Quellen und seine Geschichte*. *Vorreformationsgeschichtliche Forschungen 12.* Aschendorff, Münster i. W. 1934.

Externé odkazy
--------------

* Dokumente
* Artikel in Der Welt über die angebliche Verurteilung der Templer

Zdroj
-----

*Tento článok je čiastočný alebo úplný preklad článku Konzil von Vienne na nemeckej Wikipédii.*

| * z
* d
* u
Prehľad ekumenických koncilov Katolíckej cirkvi |
| --- |
| 
* 1. nicejský
* 1. carihradský
* Efezský
* Chalcedónsky
* 2. carihradský
* 3. carihradský
* 2. nicejský
* 4. carihradský
* 1. lateránsky
* 2. lateránsky
* 3. lateránsky
* 4. lateránsky
* 1. lyonský
* 2. lyonský
* Viennský
* Kostnický
* Bazilejsko-ferrarsko-florentský
* 5. lateránsky
* Tridentský
* 1. vatikánsky
* 2. vatikánsky

 |
Schéma Augerovej emisie elektrónu
**Augerov jav** je tzv. korpuskulárna relaxácia excitovaného stavu atómu. Ak sa atóm nachádza v excitovanom stave, t. j. na nízkej energetickej hladine chýba elektrón, musí skôr či neskôr dôjsť k relaxácii tohto stavu do nižšej energetickej hladiny. Pri prechode elektrónu z vyššej energetickej hladiny na nižšiu sa rozdiel vyžiari vo forme energie. Táto energia sa môže vyžiariť nielen vo forme fotónu, čo je všeobecne známejší fakt, ale aj vo forme častice elektrónu – preto korpuskulárna relaxácia. Táto energia sa akoby dodala elektrónu na vysokej energetickej hladine, následkom čoho tento elektrón môže opustiť atóm (ak je dodaná energia väčšia ako väzobná energia tohto atómu). Kinetická energia týchto elektrónov je relatívne nízka

**Ekin = (E2 - E1)+ E3 - E0/F** ....(1), kde E1,2,3 sú orbitálové energie elektrónu a E0/F je vákuova nula resp. fermiho hladina.
Orbitálová energia sa dá vypočítať riešením Schrödingerovej rovnice a pre atóm vodíkového typu má tvar:

**En = -k/n2**, kde n - je hlavné kvantove číslo
Častejšie sa však energia vyjadruje pomocou väzobných energií, teda energií potrebných na ionizáciu príslušnej hladiny resp. na vyrazenie elektrónu na fermiho hladinu. Potom je kinetická energia daná nasledovne:

**Ekin = EB1-EB2-EB3** ....(2), kde EB1,B2,B3 [1] sú príslušné väzobné energie

  

Pozn. *Pri tomto zápise je prechod z 2. hladiny do prvej daný rozdielom EB1-EB2. V literatúre sa často používaju vedľa seba zápisy pomocou väzobných aj orbitálových energii atómu. Pri prvom zápise je E1<E2 (v súlade s intuitívným chápaním) a pri zápise pomocou väzobných energii naopak. Popletenie resp. nedostatočné vysvetlenie týchto zápisov môže viesť k nedorozumeniu (napr. že či rovnica (2) nevracia záporné hodnoty)*

Kvôli nízkej energii augerove elektróny môžu opúšťať povrch kovu (tuhej látky) iba z veľmi malej hĺbky (niekoľko atómových rovín). Preto sa tento jav dá použiť na sledovanie segregácie prvkov na atómarnej úrovni. Augerov jav sa nedeje sprostredkovane tak, že pri relaxácií sa uvoľní fotón, ktorý následne uvoľní elektrón z vyššej energetickej hladiny. Vylúčenie takéhoto vnútorného fotoelektrického javu bolo dokázané na základe optických výberových pravidiel.

Aplikácia Augerovho javu
------------------------

Príklad Augerovho spektraAugerov jav sa využíva pri štúdiu povrchov ako spektroskpická disperzná metóda. Je to veľmi vhodná metóda štúdia povrchov, pretože hĺbka z ktorej pochádza informácia je veľmi malá. Používa sa na štúdium segregačných procesov, oxidácie a iných aplikácií, kde je potrebne chemicky analyzovať veľmi tenké vrstvy (rádovo niekoľko atomových rovín). V Augerovských spektrách sa podobne ako pri spektroskopickej metóde ESCA pozoruje chemický posuv, teda ovplyvnenie spektra atómu jeho chemickým stavom, teda príslušnosťou k nejakej funkčnej skupine. Vzhľadom na obtiažnejšiu interpretáciu chemického posuvu pri Augerovom spektre je na ich štúdium vhodnejšia metóda ESCA.

Referencie
----------

1. ↑
**Viera Bálinthová** (\* 2. október 1910, Martin – † 27. február 1999, Bratislava) bola slovenská herečka. Matka herečky Eleny Petrovickej.

Životopis
---------

Pochádzala z významnej slovenskej divadelníckej rodiny. Absolventka obchodnej akadémie v Bratislave. V rokoch 1938 – 49 pracovala ako úradníčka v Tatrabanke. S prvým manželom mala v roku 1941 dcéru Elenu. Manželstvo dlho nevydržalo, rozviedli sa. Vrátila sa do Bratislavy. Tu sa vydala za rozhlasového pracovníka a prekladateľa Jána Bálintha. Od roku 1951 – 75 bola zamestnaná v Československom rozhlase v Bratislave (pomocná hlásateľka, režisérka, členka a vedúca Rozhlasového hereckého súboru a vedúca Detskej rozhlasovej dramatickej družiny). Bola aj členkou Dramatickej družiny košickej odbočky Radiojournalu. Aktívne sa činila v rôznych spolkoch (Živena, Matica slovenská, Slovenský klub). Bola prvou televíznou hlásateľkou Československej televízie v Bratislave. V rokoch 1951 – 1960 sa venovala interpretácii rozprávok, pod názvom *Rozprávky z Veľkej knihy*. Deťom v rozhlase ako Teta Viera Bálinthová, čítavala rozprávky na dobrú noc. Rozhlasoví poslucháči si ju veľmi obľúbili aj za postavu Ruženy Bielikovej v rozhlasovom seriáli *Čo nového, Bielikovci?*

Filmografia
-----------

### Filmový dabing

* 1957 – *Šakal a ťava*
* 1966 – *Mrázik*
* 1970 – *Popoluška*
* 1971 – *Dumbo*
* 1976 – *Finist jasný sokol*

### Filmy

* 1958 – *Posledný návrat*
* 1959 – *Dom na rázcestí*
* 1960 – *Malá manekýnka*
* 1965 – *Nylonový mesiac*
* 1966 – *Vianočné oblátky*
* 1967 – *Pani zima*
* 1969 – *Smutný lord*
* 1969 – *Žena z antisveta*
* 1973 – *Srdce na lane*
* 1981 – *Orechový koláč*
* 1983 – *Saša*
* 1985 – *Medulienka*

### TV seriály

* 1982 – *Bambuľkine dobrodružstvá*

### Dokumentárne filmy

* 1995 – *Viera Bálinthová – Herečka bez javiska*

Referencie
----------

1. ↑
2. ↑
3. 1 2 3

Externé odkazy
--------------

* 
* 

Autoritné údaje: * abART: 49031
* GND: 1167265947
* SNK: 152733
* VIAF: 1852153775044261550006
**RHOPALOCERA PALAEARCTICA Iconographie et description des Papillons diurnes de la région paléarctique** je talianska entomologická kniha o palearktických motýľoch z čeľadí Papilionidae a Pieridae. Autorom tejto práce je taliansky entomológ a lekár anglického pôvodu Roger Verity. Práca vyšla vo Florencii ako autorov samizdat v roku 1911. Má dva diely: v prvom dieli je textová časť a v druhom obrazová príloha knihy vrátane dvoch máp rozšírenia jednotlivých druhov motýľov.

Prvý diel má 368 strán textu. Druhý diel knihy obsahuje okrem spomenutých dvoch máp aj XII tabúľ s vyobrazením krídel motýľov, žilnatiny a tvaru šupiniek - vrátane ich rozloženia na krídlach. Ďalej obsahuje 72 farebných a čiernobielych tabúľ s vyobrazením jednotlivých druhov motýľov, ako aj tvaru a vzhľadu ich sphragis. 

Práca patrí k jedinečným a veľmi vzácnym entomologickým dielam v európskej entomologickej literatúre, pričom pre väčšinu entomológov je prakticky nedostupná.

Pre našu, slovenskú entomológiu má toto dielo význam pre popis poddruhu jasoňa červenookého z oblasti Vysokých Tatier (Belanské Tatry), ktorý bol zverejnený autorom popisu v tejto knihe na strane 308 a na tab. LIV. - obr. 7.

Názov tohto poddruhu je *Parnassius apollo ssp. candidus Verity, 1911.*
**Veľký Zelený potok** je potok na Horehroní, na území okresu Brezno. Je to ľavostranný prítok Hrona, meria 7,9 km a je tokom III. rádu. 

Pramení vo Veporských vrchoch, v podcelku Fabova hoľa, na západnom svahu Lešníka (1 311,9 m n. m.), v nadmorskej výške okolo 1 210 m n. m. Najprv tečie severozápadným smerom, sprava priberá krátky prítok z juhovýchodného svahu Ďurovej (1 228,0 m n. m.) a oblúkom sa stáča najprv na severovýchod, priberá dva krátke ľavostranné prítoky a následne pokračuje viac-menej na sever, pričom priberá ešte aj krátky ľavostranný prítok z oblasti Širokej. Na dolnom toku potom vytvára výrazný ohyb, stáča sa na západ a zľava priberá najprv dva krátke prítoky z oblasti Širokého, potom prítok zo severovýchodného svahu Michalovej (1 149,4 m n. m.) a napokon aj prítok z Michalovej doliny. Prudko sa stáča na sever, vstupuje do Horehronského podolia, do podcelku Heľpianske podolie a východne od obce Beňuš ústi v nadmorskej výške cca 545 m n. m. do Hrona.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2022-09-10]. Dostupné online.
2. ↑   *Mapový portál HIKING.SK* [online]. Denník N, [cit. 2022-09-10]. Dostupné online.

  


| * z
* d
* u
Vodné toky v povodí Hrona (od Hronca po Čierny Hron) |
| --- |
| 
* Bacúšsky potok
* Beňuška
* Brezenec
* Brezniansky potok
* **Čierny Hron**
* Čierny potok
* Dolinka
* Drábsko
* Drakšiar
* Durbačka
* Hlboká
* Ježová
* Kýčerný potok
* Leňuška
* Lúčanský potok
* Lužná
* Magurský potok
* Maková
* Malý Zelený potok
* Petríkovo
* Rakyťanka
* **Rohozná**
* Slatvinský potok
* Temná
* Turiečka
* Vagnár
* Veľká Liesková
* **Veľký potok**
* Veľký Zelený potok
* Volchovo
* Voňacie
* Zúbra
* Ždiarsky potok

 |
| 
Súvisiace šablóny
Vodné toky v povodí Čierneho Hrona
Vodné toky v povodí Hrona (1. časť) a (3. časť)
Vodné toky v povodí Rohoznej
 |
**Pavol Fabián** (\* 26. október 1904, Nové Zámky – † 7. január 1975, Banská Bystrica) bol lekár – pediater.

Jeho manželka Hana Fabiánová

Životopis
---------

Priekopník inovácií v pediatrii, šíriteľ zdravotníckej osvety v oblasti umelej výživy. Ako prvý na Slovensku rozpracoval problematiku alergie detí na kravské mlieko, zavádzal nové vyšetrovacie metódy, diagnostické a terapeutické postupy, riešil problém detskej úmrtnosti. Autor odborných monografií a článkov v lekárskych časopisoch. Prvý lekár – pediater v Banskej Bystrici (pred 2. svet. vojnou), prednosta Kliniky pre deti a dorast NsP KÚNZ v Banskej Bystrici (1951 – 1974), krajský odborník pre pediatriu. Ocenený Pamätnou medailou J.E. Purkyně na zhromaždení Čs. lekárskej spoločnosti J.E. Purkyně v Banskej Bystrici (1964).

Literatúra
----------

* Kto bol kto v histórii Banskej Bystrice 1255 – 2000

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * NK ČR: nlk20000085297
* VIAF: 84798284
| **N-bitové počítače** |
| --- |
| 4-bit | 8-bit | 16-bit | 32-bit | 64-bit | 128-bit |
| **N-bitové aplikácie** |
| 4-bit | 8-bit | 16-bit | 32-bit | 64-bit | 128-bit |
| **N-bitová veľkosť dát** |
| 4-bit | 8-bit | 16-bit | 32-bit | 64-bit | 128-bit |
| nibble | bajtoktet | word | dword | qword |  |
| Bajt (slabika) je v užšom pojatí najmenšia adresovateľná jednotka na danom systéme. Podobne slovo je rovnakej veľkosti ako register. Pozri aj bajt a word (dátový typ). |

V informatike, **16-bitový** je prídavné meno používané na popis celých čísel, alebo iných dátových jednotiek, ktoré sú najviac 16 bitov (2 oktety) široké, alebo na popis CPU architektúr založených na registroch, adresových zberniciach alebo dátových zberniciach takejto veľkosti.

Medzi známe 16-bitové procesory patria Intel 8086, Intel 80286, WDC 65C816 použitý v
Super Nintende a Motorola M68000.

16-bitové celé číslo vie uchovať {\displaystyle 2^{16}} jedinečných hodnôt.
V bezznamienkovej reprezentácii sú tieto hodnoty celé čísla od 0 do 65535.
Použitím dvojkového doplnku sú možné hodnoty v rozsahu od -32768 do 32767.

Pozri aj
--------

* 8-bit
* 16-bit application
* 16-bit era
* 32-bit
* 32-bit application
* 64-bit
*Hermafroditos a Silénos*, freska z Pompejí
**Hermafroditos** alebo **Hermafrodit** (starogr.  Ἑρμαφρόδιτος – *Hermafroditos*, lat. *Hermaphroditus*) je v gréckej mytológii krásny syn boha Herma a bohyne Afrodity.

Meno Hermafrodita vzniklo spojením mien jeho rodičov boha Herma a bohyne Afrodity, v gréckych mýtoch je postavou, ktorá je obojpohlavná.

V jeho rodnej Kárii ho vychovali nymfy a vyrástol na krásneho mladého muža. Jedného dňa na svojich potulkách prišiel k prameňu nymfy Salmakis. V tom okamihu ako Hermafrodita nymfa Salmakis zazrela okamžite sa do neho zamilovala a keď sa mládenec šiel okúpať do jej prameňa, silne ho objala a požiadala bohov, aby ich telá naveky spojili. Bohovia jej prianiu vyhoveli a oni stali sa jedným telom. Ten osud potom čakal na každého muža, ktorý sa z tohto prameňa napil aj keď nie doslova, ale celkom iste v tom zmysle, že sa stal androgýnnym.

O tomto prameni napísal Vitruvius v prvom storočí pred Kr. Píše, že prameň je priezračný a má výbornú chuť. Keď si pri tomto prameni založili Gréci osadu (dnešný Bodrum) jeden z osadníkov si pri prameni zariadil obchod z rozličným tovarom a jeho tovar lákal aj barbarov, ktorí keď sa z blízkeho prameňa napili, prispôsobili sa jemnejším gréckym obyčajom a stali sa civilizovanými ľuďmi.

Referencie
----------

1. ↑  Publius Ovidius Naso, *Metamorphoses*, IV, 285.

Literatúra
----------

* ZAMAROVSKÝ, Vojtech. *Bohovia a hrdinovia antických bájí*. [s.l.] : Perfekt, 2007. ISBN 80-8046-203-8. (slovenský jazyk)
RheinEnergieStadion
**RheinEnergieStadion** alebo **Köln Stadion** je futbalový štadión v Kolíne nad Rýnom a domovský štadión futbalového klubu 1. FC Kolín.

Popis
-----

V roku 1923 v miestach bývalej vojenskej pevnosti, ktorá musela byť po prvej svetovej vojne podľa Versaillskej zmluvy z roku 1919 zbúraná, bol postavený štadión s kapacitou 80 000 miest. Svojho času to bol najväčší štadión vo vtedajšom Nemecku. Počas prvej rekonštrukcie v roku 1974 - 1975 bol kompletne ako prvý v Nemecku zastrešený. Kvôli prieťahom s rekonštrukciou prišlo mesto Kolín nad Rýnom vtedy o usporiadanie MS 1974. Pri druhej rekonštrukcii 2001 - 2004 bola počas prevádzky strhnutá a potom znovu postavená jedna zo štyroch tribún. V súčasnosti je RheinEnergieStadion domovom futbalového klubu 1. FC Kolín. 

### Zaujímavosti

* Na štadióne sa okrem tradičného futbalu hrá aj americký futbal. Kolín nad Rýnom reprezentuje tím *Cologne Centurions*, ktorý hrá európsku obdobu americkej NFL.
* V roku 2005 Medzinárodný olympijský výbor ocenil kolínsky RheinEnergieStadion bronzovou medailou v celosvetovej súťaži, do ktorej bolo prihlásených 93 štadiónov a športovísk v 25 zemiach sveta.

### Parametre

Jeden zo 4 dominantných stĺpov na štadióne.
Celková kapacita štadiónu : 50 000  

Počet miest na sedenie : 41 206  

Počet zastrešených miest na sedenie : 41 206  

Počet miest na státie : 9 168  

Počet zastrešených miest na státie : 9 168  

Kapacita štadiónu pre medzinárodné zápasy : 40 590  

V prevádzke od : 16. septembra 1923  

Posledná prestavba : december 2001 – júl 2004  

Náklady : 119 500 000 €  

### Majstrovstvá sveta vo futbale 2006

Vnútrajšok štadióna

| dátum | zápas č. | kolo | domáci | hostia | skóre |
| --- | --- | --- | --- | --- | --- |
| 11. júna | 11 | skupina D |  Angola |  Portugalsko | 0:1 (0:1) |
| 17. júna | 20 | skupina E |  Česko |  Ghana | 0:2 (0:1) |
| 20. júna | 33 | skupina B |  Švédsko |  Anglicko | 2:2 (0:1) |
| 23. júna | 48 | skupina H |  Saudská Arábia |  Španielsko | 0:1 (0:1) |
| 30. júna | 57 | Osemfinále |  Švajčiarsko |  Ukrajina | 0:0 (0:3 p.) |

Adresa
------

Junkersdorfer Straße 800, 50933 Köln

Iné projekty
------------

Commons
* Spolupracuj na Commons Commons ponúka multimediálne súbory na tému **RheinEnergieStadion**

Externé odkazy
--------------

* Oficiálna stránka štadióna (po nemecky)
* Oficiálna stránka mesta Kolín nad Rýnom (po nemecky)

Zdroj
-----

*Tento článok je čiastočný alebo úplný preklad článku Köln Arena na českej Wikipédii.*
**Herman Hollerith** (\* 29. február 1860, Buffalo, New York, USA – † 17. november 1929, Washington D.C.) bol americký vynálezca a inžinier. V roku 1890 vynašiel a zostrojil elektromechanický počítací stroj, ktorý používal dierne štítky a umožňoval hromadné spracovanie dát do tabuliek. Táto technológia sa používala aj v neskorších elektronických počítačoch. Holeritky (diernym štítkom hollerithovho typu) sa v USA používali pre štatistiky zdravotníctva až do polovice 60. rokov 20. storočia. Vo výpočtových strediskách sa dierne štítky bežne používali ešte v 80. rokoch 20. storočia. Jeho spoločnosť Tabulating Machine Company bola jednou z tých, z ktorých v roku 1924 vznikla International Business Machines Corporation (IBM).

Biografia
---------

Syn nemeckého imigranta (Georg Hollerith, profesor klasických jazykov na gymnáziu v meste Speyer, ktorý emigroval do USA v roku 1848) nadobudol vzdelanie v City College v New Yorku, inžiniersky titul získal v *Columbia School of Mines* (Kolumbijská univerzita). V roku 1882 Hollerith nastúpil do Massachusettskej technickej univerzity, kde vyučoval strojárstvo a vykonával svoje prvé experimenty s diernymi štítkami. 

Replika Hollerithovho zariadenia s triediacou skrinkou, približne z roku 1890
V roku 1879 začal pracovať v Štatistickom úrade USA (*U.S. Census Office*) ako štatistik. V roku 1889 odovzdal na Columbia University dizertačnú prácu s názvom *Elektrický tabelačný systém*, za ktorú získal doktorát. 8. januára 1889 bol spoločnosti Hollerith vydaný americký patent č. 395 782. Jeho systém, počítací stroj, ktorý používal dierne štítky a umožňoval tak hromadné spracovanie dát, bol použitý na sčítanie ľudu v USA v decembri 1890.

Po ďalších vylepšeniach systému založil v roku 1896 spoločnosť Tabulating Machine Company aby komercializoval svoj vynález. V roku 1905 však stratil svojho najlepšieho zákazníka, Štatistický úrad USA, ktorý dodnes sčítanie ľudu vykonáva každých desať rokov. V roku 1910 žaloval úrad pre sčítanie ľudu z dôvodu údajného porušenia patentov a pokúsil sa zabrániť nadchádzajúcemu sčítaniu ľudu - a to bezvýsledne. V roku 1911 Hollerith nakoniec predal svoju spoločnosť za približne 1,21 milióna dolárov a desaťročnú zmluvu na poradenstvo, ktorá mu mala ročne prinášať 20 000 dolárov.

Spoločnosť Tabulating Machine sa potom zlúčila (akvizíciou akcií) s Computing Scale Corporation a International Time Recording Company, aby vytvorila Computing Tabulate Recording Corporation (CTR), ktorá bola v roku 1924 premenovaná na International Business Machines Corporation (IBM).

Iné projekty
------------

Commons
* Spolupracuj na Commons Commons ponúka multimediálne súbory na tému **Herman Hollerith**

Externé odkazy
--------------

* Hollerithov patent z roku 1889: Patent v USA 395781 Patent v USA 395782 Patent v USA 395783

Autoritné údaje: * GND: 11877476X
* ISNI: 0000 0000 5561 5396
* LCCN: n81049885
* NK ČR: stk2008428706
* ULAN: 500256609
* VIAF: 338149066365765600770
* WorldCat: lccn-n81049885
**Napodobovanie (napodobenie)** alebo **napodobňovanie (napodobnenie)** alebo **imitovanie (imitácia)** alebo expresívne **opičenie sa** je vedomé alebo nevedomé opakovanie správania, ktoré jedinec pozoruje pri iných jedincoch. Napodobovanie pramení z napodobovacieho pudu ako vrodenej potreby a schopnosti napodobovať okolie. Napodobovanie je biologickým základom správania sa mláďat; zahrnuje napodobovacie reflexy ako odpovede na vonkajšie podnety, napr. gestami, mimikou, smiechom, plačom, zívaním a i. Napodobovanie je jeden zo základných mechanizmov socializačného procesu, najvýznačnejším nástrojom sociálneho správania sa, a uskutočňuje sa s väčším alebo menším
stupňom aktivity a tvorivého prístupu.

Umelecká imitácia, imitátori
----------------------------

Imitováním resp. imitáciou rôznych známých alebo slavných osôb sa často zaoberajú špecializovaný estrádni, kabaretni a varietni umelci-herci nazývaní imitátori, ktorí túto činnosť obvykle prevádzajú nieakou vhodnou humornou formou, ktorou vzor respektíve imitovanú osobu neurazia a společensky vôbec nepoškodia.

Externé odkazy
--------------

* FILIT – zdroj, z ktorého pôvodne čerpal tento článok.
***When Trumpets Fade*** (čes. Když utichly trumpety) je názov americko-maďarského vojnového filmu, ktorý v roku 1998 natočil režisér John Irvin. Film sa v produkcii HBO natáčal na území Maďarska.

Dej
---

Film sa ako jeden z mála zaoberá sčasti zabudnutou bitkou v Hürtgenskom lese z druhej svetovej vojny. Hlavnou postavou je David Manning (Ron Eldard), americký vojak, ktorý ako jediný z celej čaty prežije krvavé boje v hustom lese. Následne je povýšený a je mu pridelená čata neskúsených nováčikov.

Po malej prieskumnej akcii je Manningovej skupine pridelená úloha zlikvidovať dve nemecké delá, ktoré zdržiavajú postup amerických jednotiek. Za pomoci ručných zbraní a plameňometov sa im to aj podarí, avšak niekoľko mužov je zabitých a ďalší počas náhleho ústupu padne do nemeckého zajatia.

Na scénu však dorazia nemecké tanky, náhrada za zničené kanóny. Manning sa spoločne so svojimi priateľmi rozhodne na vlastnú päsť vykonať nebezpečnú a riskantnú akciu, ktorá povedie k ich zničeniu. Nasleduje tvrdý boj, počas ktorého je väčšina mužov zabitá a Manning vážne zranený. Film končí rovnakou scénou akou začal; zranený muž je svojím spolubojovníkom odtiahnutý preč z boja.

Tento nízko rozpočtový film bol uvedený krátko predtým, ako do kín dorazil film Stevena Spielberga *Zachráňte vojaka Ryana*.

Externé odkazy
--------------

* *When Trumpets Fade* v Internet Movie Database (po anglicky)
* *Když utichly trumpety* v Česko-Slovenskej filmovej databáze
Súradnice: 43°13′36″S 131°57′12″V﻿ / ﻿43,22657947649006°S 131,95327003179295°V﻿ / 43.22657947649006; 131.95327003179295

**Sedanka** (rus. Седанка) je rieka na juhu Prímorského kraja v Rusku, preteká územím polostrova Muraviova-Amurského a je jednou z malých riek mesta Vladivostok.

Je tvorená sútokom riek Veľká a Malá Sedanka (Veľká a Malá Pionerskaja), ktoré pramenia na svahoch vrchu Ostraja, tečú na západ a vlievajú sa do Amurského zálivu niekoľko sto metrov od železničného nástupišťa Sedanka.

Na dolnom toku rieky je často príčinou záplav vypúšťanie prebytočnej vody z nádrže. A tak 7. augusta 2001 bolo z dôvodu nebezpečenstva preliatia nádrže uskutočnené vypustenie vody, ktoré viedlo k zatopeniu nízko položených oblastí Sedanky. V dôsledku toho bol železničný most, postavený v roku 1899 zničený, mnoho súkromných domov a pozemkov bolo zaplavených, zomrelo 6 ľudí.

Referencie
----------

1. ↑   *Это чьей же заботой захлебнулся народ?* [online]. [Cit. 2019-05-04]. Dostupné online.
2. ↑   *Наводнение во Владивостоке 7-9 августа 2001 года* [online]. [Cit. 2009-03-28]. Dostupné online. Archivované 2007-03-09 z originálu.

Zdroj
-----

*Tento článok je čiastočný alebo úplný preklad článku Седанка (река) na ruskej Wikipédii.*
Toto je **zoznam všetkých kozmických letov**, pilotovaných a nepilotovaných, zoradených chronologicky podľa dátumu štartu. Pre svoju veľkosť je rozdelený do menších zoznamov, pre každý rok medzi 1957 a 2007 (vrátane) vlastný zoznam. Jeden zoznam je vyhradený pre kozmické lety pred rokom 1957.

Pre účely tohto zoznamu je kozmický let definovaný ako let, ktorý prekročí tzv. Kármánovu hranicu, oficiálne uznávanú ako "hranica vesmíru". Zoznam obsahuje všetky lety, ktoré ju prekročili, mali to v pláne, ale zlyhali, alebo sú plnánované v blízkej budúcnosti.

Zoznamy
-------

* Pred 1957

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **50-te roky 20. storočia** |  |  |  |  |  |  |  | 1957 | 1958 | 1959 |
| **60-te roky 20. storočia** | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| **70-te roky 20. storočia**    | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| **80-te roky 20. storočia** | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| **90-te roky 20. storočia** | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| **0-té roky 21. storočia** | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| **10-te roky 21. storočia** | 2010 |

Pozri aj
--------


|  |  |
| --- | --- |
|  | Kozmonautický portál |

* Nosná raketa
* Zoznam kozmických letov s ľudskou posádkou
* Zoznam nosných rakiet
* Výskum vesmíru
**Dyspraxia** patrí medzi špecifické poruchy učenia. Ide o vývojovú poruchu funkcií týkajúcich sa riadenia pohybu definovanú ako postihnutie či nezrelosť v plánovaní a organizácii pohybov. Takto postihnuté dieťa prejavuje nesúlad medzi svojimi pohybovými schopnosťami a vekom, ťažko si osvojuje komplexné pohybové zručnosti, jeho hrubá motorika je oneskorená (týka sa hlavne napodobňovania predvádzaných pohybov), následne potom má problémy s úlohami vyžadujúcimi jemnú motoriku. Postihnutý je potom často označovaný ako nemotorný či nešikovný. Neinformovaným ľuďom sa môže také dieťa javiť ako lenivé, bez záujmu, nevychované či neporiadne. Tieto vonkajšie prejavy však sú dôsledkom vnútorných pocitov menejcennosti, nepochopenia, osamelosti a bezmocnosti. Dieťa sa potom na seba snaží upozorniť, vedené snahou o získanie pomoci.

Typické prejavy
---------------

* v predškolskom veku
	+ neobratnosť pri detských hrách (napr. pri jazde na kolobežke)
	+ problémy v oblasti sebaobsluhy (stolovanie, obliekanie a pod.)
* v mladšom školskom veku
	+ pohybová neobratnosť a zlá koordinácia najmä v telocviku a praktickej výuke
	+ problémy s písaním (pomalé tempo písania, neúhľadný rukopis...)
	+ motorický nepokoj (dieťa sa stále vrtí)
* v staršom školskom veku
	+ vyradenie zo športových aktivít a niektorých záujmových činností
	+ zvýšená unavitelnosť

Literatúra
----------

* A. Kirbyová: Nešikovné dítě. Portál, Praha 2000.
* O. Zelinková: Poruchy učení. Portál, Praha 2003.

Zdroj
-----

*Tento článok je čiastočný alebo úplný preklad článku Dyspraxie na českej Wikipédii.*
Lodný motor MaK 8M32C IMO II s výkonom 4000 kW pri 600 ot.min-1
Prívesný lodný motor Lauson
**Lodný motor** je motor určený pre použitie v plavidlách všetkých druhov pre námornú a vnútrozemskú plavbu. Motor musí vyhovovať predpisom príslušných lodných klasifikačných organizácií. [1]

Hlavný lodný motor
------------------

Hlavný lodný motor je motor pre priamy alebo nepriamy pohon lodného propulzného zariadenia, alebo pracovných zariadení technických plavidiel.

Prívesný lodný motor
--------------------

Prívesný lodný motor je samostatná ľahko odpojiteľná a prenosná pohonná lodná jednotka, ktorá môže byť uvedená do chodu aj mimo plavidla. Je zložená z motora, hnacieho hriadeľa a lodnej vrtule.

* *bočný* - sa montuje na bok lode
* *kormový* - sa montuje na kormu (zadnú časť) lode

Pomocný lodný motor
-------------------

Pomocný lodný motor má prevádzkové vlastnosti ako priemyselný motor a je uložený na plavidle pre pohon jeho zariadení.

Typy lodných motorov
--------------------

Ako lodné motory sa používajú nasledovné typy motorov:

* piestové spaľovacie motory
	+ benzínové - pre menšie a športové lode
	+ naftové - pre stredné veľké a veľké lode s výkonmi až niekoľko MW, pre väčšie výkony spaľujúce lacnejšie ťažké oleje
	+ dvojpalivové - pre lode prepravujúce skvapalnený plyn,
* spaľovacie turbíny - vojenské lode
* parné turbíny
* parné stroje

Môžu sa používať aj iné typy motorov, prípadne kombinácia viacerých typov, napríklad dieselového motora a plynovej turbíny (CODOG).

Referencie
----------

1. ↑  STN 09 0022. *Spaľovacie motory. Názvoslovie piestových spaľovacích motorov. Druhy motorov.* Dátum vydania 19.01.1972.

Zdroje
------

* Kukuča J.: *Lodné motory*. SjF SVŠT Bratislava. 1990.
Automobily a motocykel z expedície Transtrabant.
**Dan Přibáň** (\* 7. januára 1976, Praha) je český novinár, režisér a cestovateľ, známy svojimi kurióznymi expedíciami po svete na žltých Trabantoch. Niekoľkých jeho expedícii sa na motocykli zúčastnil aj slovenský cestovateľ Marek Slobodník.

Biografia
---------

Od roku 2002 do roku 2008 pôsobil ako redaktor portálu iDNES.cz a časopisu ABC. V rokoch 2008 až 2009 bol šéfredaktorom populárno-vedeckého časopisu VTM Science. V súčasnosti pôsobí ako nezávislý novinár a venuje sa najmä cestovateľským výpravám po exotických krajinách.

### Trabanty

Dan Přibáň je náčelníkom cestovateľských projektov, ktoré organizuje pod názvom Transtrabant.

V júli 2007 sa vydal na prvú trabantovú výpravu, nazvanú „Trabantom Hodvábnou cestou". V roku 2009 uskutočnil cestu naprieč Afrikou a v októbri 2012 odštartoval cestovateľský projekt „Trabantom naprieč Južnou Amerikou". V apríli 2015 zahájil expedíciu do Tichomoria a v roku 2019 prezentoval v kinách film *Trabantom tam a zasa naspäť*. Přibáň potom ohlásil koniec trabantích expedícii, no avizuje ďalšie cestovateľské plány s inými vozidlami špecifickej žltej farby.

Filmografia
-----------

* *Trabantem Hedvábnou stezkou* (57 minút, 2007)
* *Trabantem napříč Afrikou* (106 minút, 2010)
* *Trabantem až na konec světa* (98 minút, 2014)
* *Trabantem do posledního dechu* (96 minút, 2016)
* *Trabantem tam a zase zpátky* (114 minút, 2019)

Referencie
----------

1. ↑  Libuše Tomanová († 2019). Dan Přibáň: Trabanta by se vyplatilo v Africe nechat, ale musel s námi domů. *iDNES.cz* (Praha: MAFRA), 2009-12-08. Dostupné online [cit. 2023-05-03].
2. ↑   *S trabanty končíme. Teď pojedeme ve žlutém vozítku na čtyřech kolech a je to fakt divný, říká Přibáň* [online]. Praha: Český rozhlas, 2019-05-17, [cit. 2023-05-03]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Dan Přibáň**

Externé odkazy
--------------

* Dan Přibáň v Internet Movie Database (po anglicky)
* Dan Přibáň v Česko-Slovenskej filmovej databáze
* Záznam prednášky "20 000 km Južnou Amerikou"

Zdroj
-----

* *Tento článok je čiastočný alebo úplný preklad článku Dan Přibáň na českej Wikipédii.*

Autoritné údaje: * NK ČR: xx0142576
* VIAF: 186816341
**Ingot** je kovový polotovar určený na ďalšie spracovanie. Má tvar hranola alebo zrezaného ihlanu, (zrezaného kužeľa) prípadne komplikovanejší s kruhovým, štvorcovým, alebo obdĺžnikovým prierezom. Dĺžka ingotu závisí od spôsobu jeho výroby, alebo požiadaviek na následné spracovanie.

Oceľové ingoty
--------------

Oceľové ingoty sú konečným produktom oceliarní. Môžu sa vyrábať tromi spôsobmi, čo ovplyvňuje ich tvar a vlastnosti.

1. *Liatie do kokíl zvrchu*. Do kokily sa leje roztavená oceľ priamo z lejacej panvy. Akosť ingotu je nižšia, pretože sa pri liatí oceľ rozstrekuje, okysličuje a dopadá naspäť do kokily.
2. *Liatie do kokíl zospodu*. Ide komplikovanjší a drahší spôsob vyžadujúci lejaciu súpravu kanálov. Takto stuhnutá oceľ je čistejšia, metóda sa preto používa pri liatí akostných ocelí.
3. *Kontinuálne odlievanie*. Pri ňom sa odlieva roztavená oceľ do chladeného zariadenia bez dna tzv. kryštalizátora. Z druhého konca vchádza už stuhnutá, ale ešte tvárna oceľová tyč. Tá sa priebežne reže na ingoty požadovanje dĺžky.

Ingoty z kokíl môžu mať hranolový, alebo ihlanový tvar, prípadne majú inak vytvarovaný jeden z koncov, pre sústredenie stiahnutiny na toto miesto. Ingoty z kontinuálneho odlievania najú prierez po dĺžke rovnaký.

Ak nasleduje spracovanie bezprostredne po vyrobení ingotu, tento sa po stiahnutí kokily vkladá do hlbinnej pece, pre rovnomerné prehriatie na teplotu ďalšieho spracovania. Ingoty sa ďalej spracovávajú v kováčni, alebo valcovni. V nich sa tvárnia buď na hotové výrobky: (koľajnice, drôty, tyče, a iné), alebo ďalšie polotovary.

Zdroje
------

* Hluchý M. a kol.: *Technológia*. Alfa Bratislava, 1977.
**Inia**, po slovensky **inia** alebo **delfínovec**, je rod cicavca z čeľade Iniidae (staršie z čeľade delfínovcovité – Platanistidae) s jediným druhom **delfínovec amazonský** alebo **inia amazonská** alebo **delfínovec inia** (lat. *Inia geoffrensis*).

Výskyt
------

Delfínovec amazonský sa vyskytuje v povodí najväčších juhoamerických riek – Amazonky a Orinoka.

Opis a spôsob života
--------------------

Dorastá dĺžky 2 – 2,5 metra a hmotnosti 110 – 140 kg. Sfarbenie tela je značne premenlivé, od ružovkastej šedi až po sivočierny odtieň. Má širokú chvostovú plutvu, chrbtová plutva nie je. Na pretiahnutom nose má tento druh krátke tuhé hmatové fúzy, ktoré mu v kalnej vode pomáhajú nahradiť zrakové vnemy. Delfínovec amazonský žije jednotlivo alebo v pároch. Ak sa príležitostne združuje do húfov, nemávajú viac ako šesť kusov. Živí sa hlavne rybami, menej už ďalšími vodnými živočíchmi. Gravidita trvá okolo 350 dní a mláďa máva po pôrode okolo 1 metra.
Vzhľadom na to, že žije veľmi často v kalných, nepriehľadných vodách, má silno redukovaný zrak.

Taxonómia
---------

Tradične bol v rámci rodu *Inia* rozlišovaný len jeden druh *Inia geoffrensis* s nasledujúcimi podruhmi – *I. g. geoffrensis*, *I. g. boliviensis* a *I. g. humboldtiana*. Podľa nedávnych poznatkov sa však tento druh rozpadá na tri samostatné druhy pomenované *I. geoffrensis* (zahrňuje poddruhy *I. g. geoffrensis* a *I. g. humboldtiana*), *I. boliviensis* a *I. araguaiaensis*.

Galéria
-------

* Delfínovec amazonský*Delfínovec amazonský*
* Porovnanie s človekomPorovnanie s človekom
* Výskyt delfínovca amazonskéhoVýskyt delfínovca amazonského

Referencie
----------

1. 1 2  CARWARDINE, Mark. *Veľryby, delfíny a sviňuchy*. Preklad Milan Thurzo; ilustrácie Martin Camm. 1. vyd. Bratislava : Ikar, 2007. 255 s. ISBN 978-80-551-1447-7.
2. ↑  Committee on Taxonomy. 2012. List of marine mammal species and subspecies. Society for Marine Mammalogy, www.marinemammalscience.org, consulted on May, 6 2012.
3. ↑  Hrbek, Tomas; Da Silva, Vera Maria Ferreira; Dutra, Nicole; Gravena, Waleska; 
Martin, Anthony R.; Farias, Izeni Pires (2014-01-22). "A New Species of River Dolphin from Brazil or: How Little Do We Know Our Biodiversity". *PLOS ONE* **9**: e83623. doi:10.1371/journal.pone.0083623

* *časopis ABC*
* Zvíře (Knižní Klub)

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Inia**
* Spolupracuj na Wikidruhoch Wikidruhy ponúkajú informácie na tému **Inia**